กองทัพอากาศไทย - วิกิพีเดีย

# กองทัพอากาศไทย

### จากวิกิพีเดีย สารานุกรมเสรี

สารานุกรมประเทศไทย
...
ตราราชการกองทัพอากาศไทย
ธงประจำกองทัพอากาศไทย

กองทัพอากาศ คือกองกำลังติดอาวุธที่ปฏิบัติการในอากาศหรือเกี่ยวข้องกับอากาศ โดยใช้อากาศยานเป็นส่วนใหญ่ มีหน้าที่ปกป้องน่านฟ้าของประเทศนั้น ๆ

## [แก้] ประวัติ

กองทัพอากาศไทย (Royal Thai Air Force : RTAF) เกิดขึ้นจากแรงบันดาลใจในเหตุการณ์ที่ชาวต่างชาตินำเครื่องบินร่อนลง ณ สนามม้าสระปทุม เพื่อเป็นการแสดงการบินสู่สายตาประชาชนชาวไทยในวันที่ 2 กุมภาพันธ์ พ.ศ. 2454 จอมพล สมเด็จพระเจ้าบรมวงศ์เธอ เจ้าฟ้าจักรพงษ์ภูวนาถ กรมหลวงพิษณุโลกประชานาถ ขณะนั้นทรงดำรงตำแหน่งเสนาธิการทหารบกทรงเห็นความจำเป็นที่ประเทศไทยจะต้องจัดหาอากาศยานไว้ป้องกันประเทศ จึงทรงดำริจัดตั้งกิจการการบินขึ้นเป็นแผนกหนึ่งของกองทัพบก อยู่ที่สนามราชกรีฑาสโมสร (สนามม้าสระปทุม) อยู่ภายใต้การบังคับบัญชาของนายพลโท พระเจ้าวรวงศ์เธอ พระองค์เจ้าบุรฉัตรไชยากร กรมขุนกำแพงเพ็ชรอัครโยธิน จเรทหารช่าง และส่งนายทหารไปเรียนวิชาการบินที่ประเทศฝรั่งเศส จำนวน 3 นายประกอบด้วย

- นายพันตรี หลวงศักดิ์ศัลยาวุธ (สุณี สุวรรณประทีป) ต่อมาเป็น พลอากาศโท พระยาเฉลิมอากาศ
- นายร้อยเอก หลวงอาวุธสิขิกร (หลง สินศุข) ต่อมาเป็น นาวาอากาศเอก พระยาเวหาสยานศิลปสิทธิ์
- นายร้อยโท ทิพย์ เกตุทัต ต่อมาเป็น นาวาอากาศเอก พระยาทะยานพิฆาต

ทั้งสามท่านได้เข้าเรียนที่บริษัทนีออร์บอร์ต (Nieuport Company) ในเดือนมกราคมปี พ.ศ. 2454

หลังจากท่านทั้งสามสำเร็จวิชาการบิน ก็ได้ซื้อเครื่องบิน 2 แบบ 8 ลำ คือ Nieuport และ Breguet แบบละ 4 ลำ โดยระยะแรกได้ใช้สนามม้าสระปทุมเป็นสนามบิน แต่ด้วยปัญหาบางประการทำให้สนามม้าสระปทุมไม่สามารถรองรับกิจการการบินที่เติบโตขึ้นได้ จอมพลสมเด็จเจ้าฟ้าจักรพงษ์ภูวนาถ ทรงย้ายที่ตั้งแผนกการบิน มาที่ตำบลดอนเมืองตั้งแต่วันที่ 1 มีนาคม พ.ศ. 2457 และทรงยกฐานะแผนกการบิน เป็น"กองบินทหารบก" ในวันที่ 27 มีนาคม พ.ศ. 2457 ต่อมากระทรวงกลาโหมได้ยึดถือวันนี้เป็น "วันที่ระลึกกองทัพอากาศ"

F8F Bearcat ที่เคยประจำการในกองทัพอากาศไทย

หลังจากนั้นกิจการการบินได้เติบโตเรื่อยมา โดยกองบินทหารบกได้เข้าร่วมรบในสงครามโลกครั้งที่ 1 กับฝ่ายสัมพันธมิตร กองบินทหารบกจึงได้รับการยกฐานะขึ้นเป็น "กรมอากาศยานทหารบก" หลังจากนั้นในปี พ.ศ. 2464 ด้วยการเติบโตของกำลังทางอากาศ จึงได้รับการยกฐานะขึ้นเป็น "กรมทหารอากาศ" และวันที่ 9 เมษายน พ.ศ. 2480 จึงได้รับการยกฐานะขึ้นเป็น "กองทัพอากาศ" มียศและเครื่องแต่งกายเป็นของตนเอง โดยนาวาอากาศเอก พระเวชยันต์รังสฤษฎ์ เป็นผู้บัญชาการทหารอากาศคนแรก จึงถือเอาวันนี้เป็น "วันกองทัพอากาศ" และยกย่องถวายพระเกียรติจอมพล สมเด็จพระเจ้าบรมวงศ์เธอ เจ้าฟ้าจักรพงษ์ภูวนาถ กรมหลวงพิษณุโลกประชานาถ ว่าเป็น "พระบิดาแห่งกองทัพอากาศไทย" และยกย่องนายทหาร 3 ท่าน ที่ไปเรียนวิชาการบินรุ่นแรกว่าเป็น "บุพการีทหารอากาศ"

กองทัพอากาศได้สร้างวีรกรรมและยุทธเวหาไว้มากมาย โดยเข้าร่วมรบในสงครามโลกครั้งที่ 2 และสงครามอินโดจีน สามารถสร้างความพรั่นพรึงให้กับอริราชศัตรูของชาติได้อย่างมาก

ปัจจุบัน กองทัพอากาศมีกำลังทางอากาศทั้งสิ้น 4 กองพลบิน 11 กองบิน โดยมีอากาศยานรวมเกือบ 200 ลำ

นอกจากนี้ กองทัพอากาศดอนเมือง ยังเคยเป็นสถานที่แข่งขันรายการเกมโชว์ทางโทรทัศน์ อัจฉริยะข้ามคืน ล้านที่ 3 อีกด้วย

## [แก้] ส่วนราชการในสังกัดกองอากาศ

#### [แก้] ส่วนบัญชาการ

- สำนักงานเลขานุการกองทัพอากาศ
- กรมสารบรรณทหารอากาศ
- กรมกำลังพลทหารอากาศ
- กรมข่าวทหารอากาศ
- กรมยุทธการทหารอากาศ
- กรมส่งกำลังบำรุงทหารอากาศ
- กรมจเรทหารอากาศ
- กรมกิจการพลเรือนทหารอากาศ
- สำนักงานปลัดบัญชีทหารอากาศ
- สำนักงานเทคโนโลยีสารสนเทศทหารอากาศ

#### [แก้] กองบัญชาการยุทธทางอากาศ

- กองพลบินที่ 1
  - กองบิน 2 ลพบุรี
  - กองบิน 6 ดอนเมือง
- กองพลบินที่ 2
  - กองบิน 1 โคราช
  - กองบิน 21 อุบล
  - กองบิน 23 อุดร
- กองพลบินที่ 3
  - กองบิน 4 ตาคลี
  - กองบิน 41 เชียงใหม่
  - กองบิน 46 พิษณุโลก
- กองพลบินที่ 4
  - กองบิน 7 สุราษฏร์
  - กองบิน 5 ประจวบ
  - กองบิน 56 สงขลา
- กรมควบคุมการปฏิบัติทางอากาศ
- หน่วยบัญชาการอากาศโยธิน
- ศูนย์การสงครามทางอากาศ
- โรงเรียนการบิน กำแพงแสน

#### [แก้] กองบัญชาการสนับสนุนทหารอากาศ

- กรมช่างอากาศ
- กรมสรรพาวุธทหารอากาศ
- กรมสื่อสารทหารอากาศ
- ศูนย์ส่งกำลังบำรุง
- กรมขนส่งทหารอากาศ
- กรมช่างโยธาทหารอากาศ
- กรมพลาธิการทหารอากาศ
- กรมแพทย์ทหารอากาศ
- กรมการลาดตระเวนทางอากาศ
- กรมอิเล็กทรอนิกส์ทหารอากาศ

#### [แก้] กองบัญชาการฝึกศึกษาทหารอากาศ

- กรมยุทธศึกษาทหารอากาศ
  - โรงเรียนนายทหารชั้นผู้บังคับหมวด
  - โรงเรียนครูทหาร
  - โรงเรียนรวมสายวิทยาการ
  - โรงเรียนจ่าอากาศ
  - ศูนย์ภาษา
  - กองอนุศาสนาจารย์
  - กองการศึกษา
- สถาบันวิชาการทหารอากาศชั้นสูง
  - สถาบันวิชาการทหารอากาศชั้นสูง
  - วิทยาลัยการทัพอากาศ
  - โรงเรียนเสนาธิการทหารอากาศ
  - โรงเรียนนายทหารอากาศอาวุโส
  - โรงเรียนนายทหารชั้นผู้บังคับฝูง
- โรงเรียนนายเรืออากาศ

#### [แก้] ส่วนกิจการพิเศษ

- กรมการเงินทหารอากาศ
- กรมสวัสดิการทหารอากาศ
- ศูนย์วิทยาศาสตร์และพัฒนาระบบอาวุธกองทัพอากาศ
- สำนักงานตรวจบัญชีทหารอากาศ
- สำนักงานผู้บังคับทหารอากาศดอนเมือง

## [แก้] อากาศยานที่ประจำการ

F-5B เครื่องแรกของโลก อายุกว่า 40 ปี

### [แก้] เครื่องบินขับไล่/โจมตี

- F-16 A/B/ADF 59 ลำ ณ กองบิน 1 โคราช ฝูงบิน 103(Lightning),102(Starfighter) และกองบิน 4 ตาคลี ฝูงบิน 403(Cobra)
- F-5 A/B/E/F 46 ลำ ณ กองบิน 21 อุบล ฝูงบิน 211(Eagle) กองบิน 7 สุราษฏร์ ฝูงบิน 701(Shark)และกองบิน 6 ดอนเมือง ฝูงบิน 904(Starfire) (F-5Aปลดแล้ว)
- L-39 ZA/ART 34 ลำ ณ กองบิน 4 ตาคลี ฝูงบิน 401 และกองบิน 41 เชียงใหม่ ฝูงบิน 411
- Alpha Jet 25 ลำ ณ กองบิน 23 อุดร ฝูงบิน 231(Hunter)
- AU-23A Peacemaker 21 ลำ ณ กองบิน 5 ประจวบ ฝูงบิน 501

L-39ZA/ART
A319 CJ เครื่องบินประจำสำนักนายกรัฐมนตรี "ไทยคู่ฟ้า" รู้จักกันในนาม Thai Air Force One

### [แก้] เครื่องบินลำเลียง

- C-130H/H-30 12 ลำ ณ กองบิน 6 ดอนเมือง ฝูงบิน 601(Lucky)
- BT-67 9 ลำ ณ กองบิน 46 พิษณุโลก ฝูงบิน 461
- N22B Nomad 19 ลำ ณ กองบิน 46 พิษณุโลก ฝูงบิน 461
- G222 3 ลำ ณ กองบิน 6 ดอนเมือง ฝูงบิน 603
- BAe Avro-748 6 ลำ ณ กองบิน 6 ดอนเมือง ฝูงบิน 603
- Boeing B737-2Z6 1 ลำ ณ กองบิน 6 ดอนเมือง ฝูงบิน 602 (เครื่องบินพระที่นั่ง)
- Airbus A310-324 1 ลำ ณ กองบิน 6 ดอนเมือง ฝูงบิน 602 (เครื่องบินพระที่นั่ง)
- Airbus A319-115X CJ 1 ลำ ณ กองบิน 6 ดอนเมือง ฝูงบิน 602 (เดิมเป็นเครื่องบินประจำสำนักนายกรัฐมนตรี หลังทักษิณโดนยึดอํานาจแล้วไม่นาน ก็ถูกโอนไปประจํากองทัพอากาศ)

### [แก้] เครื่องบินตรวจการณ์

- Learjet 35A 1 ลำ ณ กองบิน 4 ตาคลี ฝูงบิน 402
- Arava IAI201 3 ลำ ณ กองบิน 4 ตาคลี ฝูงบิน 402

### [แก้] เฮลิคอปเตอร์

- UH-1H 20 ลำ ณ กองบิน 2 ลพบุรี ฝูงบิน 203
- BELL 412 2 ลำ ณ กองบิน 2 ลพบุรี ฝูงบิน 201 (เฮลิคอปเตอร์พระที่นั่ง)
- BELL 412SP 3 ลำ ณ กองบิน 2 ลพบุรี ฝูงบิน 201 (เฮลิคอปเตอร์พระที่นั่ง)
- BELL 412EP 6 ลำ ณ กองบิน 2 ลพบุรี ฝูงบิน 201 (เฮลิคอปเตอร์พระที่นั่ง2ลำ)
- Bell 206B-3 6 ลำ ณ กองบิน2 ฝูงบิน203

### [แก้] เครื่องบินฝึก

- T-41D 7 ลำ ณ กองบิน 6 ดอนเมือง ฝูงบิน 604
- CT-4A 12 ลำ ณ กองบิน 6 ดอนเมือง ฝูงบิน 604 8 ลำ ณ โรงเรียนการบินกำแพงแสน
- CT-4B 6 ลำ ณ โรงเรียนการบินกำแพงแสน
- CT-4E 21 ลำ ณ โรงเรียนการบินกำแพงแสน
- PC-9 23 ลำ ณ โรงเรียนการบินกำแพงแสน

## [แก้] การจัดซื้อเครื่องบินขับไล่ฝูงใหม่

บทความส่วนนี้ต้องการ แหล่งอ้างอิง เพิ่มเติมเพื่อให้มีความน่าเชื่อถือยิ่งขึ้น
คุณสามารถช่วยพัฒนาวิกิพีเดีย โดยเพิ่มแหล่งอ้างอิงที่เหมาำะสม - การอ้างอิงแหล่งที่มา วิธีการเขียน และ นโยบายวิกิพีเดีย

โครงการจัดหาเครื่องบินรบฝูงใหม่เกิดจากการที่กองทัพอากาศต้องปลดประจำการเครื่อง F-5 ฝูง 701 กองบิน 7 สุราษฏร์ธานี ซึ่งใช้งานมานานเกือบ 30 ปี และประสบอุบัติเหตุบ่อย ทำให้กองทัพอากาศและประเทศชาติสูญเสียบุคลากรและทรัพยากรไปเป็นจำนวนมาก กองทัพอากาศ (ทอ.) จึงตั้งคณะกรรมการจัดหา โดยในชั้นแรกได้คัดเลือกเครื่องบินรบในตลาดโลกปัจจุบันคือ

1. Eurofighter Typhoon (EF2000)จาก 4 ชาติในยุโรป
2. Rafale จากฝรั่งเศส
3. Su-30MK จากรัสเซีย
4. F-16C/D จากอเมริกา (ปัจจุบันเปลี่ยนตัวเลือกจากF-16C/D เป็น F/A-18Super HornetE/F)
5. JAS 39 จากสวีเดน

ในรอบแรกทอ.ตัดตัวเลือกที่ 1 กับ 2 ออกไป เนื่องจากราคาสูง คงเหลือตัวเลือก 3 - 5 ทางรัฐบาลได้เจรจากับประเทศผู้ผลิต โดยแสดงจุดยืนว่าไทยไม่สามารถจ่ายค่าเครื่องเป็นเงินสดทั้งหมดได้ ขอให้ทางผู้ผลิตรับซื้อสินค้าเกษตรของไทยแทน ทั้ง 3 ประเทศมีการตอบรับดังนี้

1. สวีเดนยินดีแลกเปลี่ยนสินค้าเกษตรกับไทยเต็มจำนวน โดยยืนยันว่าไม่มีข้อจำกัดด้านการกีดกันทางการค้าของ EU เพราะทางสวีเดนจะเป็นนายหน้าขายโดยไม่ผ่าน EU สวีเดนยินดีมอบระบบเรดาร์ ERIEYE 2 ระบบ ซึ่งสามารถติดตั้งบนเครื่องบินE-2และSaab-340ได้ มอบเครื่อง Saab 340 1 เครื่อง ทุนการศึกษาทางด้านวิทยาศาสตร์ 200 ทุน และอนุญาตให้ไทยเข้าถึง source code ของ Gripen ได้อย่างไม่จำกัดเพื่อการพัฒนาในอนาคต
2. รัสเซียยินดีแลกเปลี่ยนสินค้าทางการเกษตรกับไทยเต็มจำนวน พร้อมทั้งยินดีถ่ายทอดเทคโนโลยีให้ ยินดีมอบเฮลิคอปเตอร์ Mi-17 6 เครื่อง ให้ทุนเรียนทางด้านอวกาศปีละ 20 ทุน
3. สหรัฐอเมริกายินดีแลกเปลี่ยนสินค้าเกษตรกับไทยเต็มจำนวน ไม่มีของแถม

## [แก้] ความคืบหน้าการจัดซื้อเคื่องบินขับไล่ฝูงใหม่

จากข่าวที่ออกมา ทำให้เห็นได้ชัดแล้วครับว่า Su-30 MKIT ตกรอบไปเรียบร้อยแล้ว เนื่องจากทอ.เห้นว่ามันไม่เหมาะสมกับทอ.ไทย เพราะใหญ่เกินไปและกินน้ำมันมากเกินไป คงเหลือแต่ F-16 กับ JAS-39 เท่านั้นที่ยังอยู่ในลิส ทั้งยังกล่าวด้วยอีกว่าการจัดซื้อจะทำได้ในปีงบประมาณหน้า คือตั้งแต่เดือนตุลาคม 50 เป็นต้นไป

ฉะนั้น เมื่อ set ถูกบีบให้แคบเข้ามา ทำให้การจัดซื้อเครื่องนี้เริ่มเห็นภาพชัดเจนขึ้น ซึ่งทั้ง F-16 และ Gripen ต่างก็เป็นเครื่องบินที่ใกล้เคียงกัน แต่โดยส่วนตัวแล้ว เมื่ออ่านข่าวนี้จบ เชื่อว่า Gripen น่าจะมีโอกาสมากกว่าครับ เพราะ Gripen ได้เปรียบในแง่ของข้อเสนอที่ดึงดูดใจมากกว่า

ซึ่งหลังจากการจัดซื้อบข.20 ครั้งนี้ ทอ.คงต้องมองไปถึงการปรับปรุง F-16 ที่มีอยู่ในโครงการ MLU แล้วล่ะครับ เห็นเคยมีข่าวว่าทอ.พิจารณาข้อเสนอในโครงการ MLU จากสหรัฐ เนเธอแลนด์ และอิสราเอล ซึ่งถ้าโครงการนี้เกิดขึ้นจริง ๆ อย่างน้อยก็น่าจะต้องรอหลังจากโครงการบข.20คืบหน้าไปมากกว่านี้ และฝูงที่น่าจะได้รับการปรับปรุงก็น่าจะเป็นฝูง 403 นั้นเองครับ

## [แก้] บทวิพากษ์วิจารณ์

### [แก้] การจัดซื้อเครื่องบินรัสเซีย

การจัดซื้อเครื่องบินรบ SU 30 MK จากรัสเซียมูลค่าทั้งหมด 35,000 ล้านบาท โดยมีข่าวออกมาเรื่องการทุจริตว่าอาจมีคนได้รับค่าคอมมิสชั่นถึง 3,500 ล้านบาท ซึ่งในระหว่างการประชุมเอเปก เมื่อปีพ.ศ. 2546 ได้มีการหารือระหว่างทักษิณ และประธานาธิบดีรัสเซียเรื่องการขายเครื่องบินกับไทยโดยมีข้อตกลงพิเศษ โดยได้มีคำสั่งจากด้านบนถึงผู้บัญชาการทหารอากาศ พล.อ.อ.คงศักดิ์ ณ. ขณะนี้ เพื่อให้สั่งซื้อเครื่องบิน SU 30 MK ของรัสเซีย แม้ว่าคณะกรรมการคัดเลือกไม่เห็นด้วย[1] โดยได้มีหลักฐานเป็นรายละเอียดหนังสือของประธานบริษัท อีเกิ้ลไทย จำกัด ซึ่งเป็นตัวแทนจำหน่ายจากบริษัท ROSOBON EXPORT[2]

## [แก้] ดูเพิ่ม

- อากาศโยธิน
- รายนามผู้บัญชาการทหารอากาศ
- สโมสรฟุตบอลทหารอากาศ

## [แก้] อ้างอิง

1. ↑ “สนธิ” แฉงาบซื้อเครื่องบินรัสเซีย 3,500 ล้าน - จี้สอบ “คงศักดิ์” รวยผิดปกติ
2. ↑ เปิดหนังสือชิงเป็นตัวแทนเครื่องบินรบรัสเซีย

## [แก้] แหล่งข้อมูลอื่น

- กองทัพอากาศไทย
- อากาศยานานุสรณ์ รวบรวมอากาศยานที่เคยและกำลังประจำการในกองทัพอากาศไทย
- Royal Thai Air Force Overview ((อังกฤษ))
- Information of Royal Thai Air Force ที่ GlobalSecurity.org ((อังกฤษ))
- Reports with drawings and pictures about the Royal Thai Air Force

ดึงข้อมูลจาก "http://th.wikipedia.org../../../%E0%B8%81/%E0%B8%AD/%E0%B8%87/%E0%B8%81%E0%B8%AD%E0%B8%87%E0%B8%97%E0%B8%B1%E0%B8%9E%E0%B8%AD%E0%B8%B2%E0%B8%81%E0%B8%B2%E0%B8%A8%E0%B9%84%E0%B8%97%E0%B8%A2.html".

หมวดหมู่: บทความที่ขาดแหล่งอ้างอิง | กองทัพอากาศไทย | กระทรวงกลาโหม

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Deutsch
- English